plato-philosophy.epistulae-dub 13.360
Πλάτων Διονυσίῳ τυράννῳ Συρακουσῶν εὖ πράττειν.ἀρχή σοι τῆς ἐπιστολῆς ἔστω καὶ ἅμα σύμβολον ὅτι παρʼ ἐμοῦ ἐστιν · τοὺς Λοκρούς ποθʼ ἑστιῶν νεανίσκους , πόρρω κατακείμενος ἀπʼ ἐμοῦ , ἀνέστης παρʼ ἐμὲ καὶ φιλοφρονούμενος εἶπες εὖ τι ῥῆμα ἔχον , ὡς ἔμοιγε ἐδόκεις καὶ τῷ παρακατακειμένῳ—ἦν δʼ οὗτος τῶν καλῶν τις—ὃς τότε εἶπεν · ἦ που πολλά , ὦ Διονύσιε , εἰς σοφίαν ὠφελῇ ὑπὸ Πλάτωνος · σὺ δʼ εἶπες · καὶ εἰς ἄλλα πολλά , ἐπεὶ καὶ ἀπʼ αὐτῆς τῆς μεταπέμψεως , ὅτι μετεπεμψάμην αὐτόν , διʼ αὐτὸ τοῦτο εὐθὺς ὠφελήθην . τοῦτʼ οὖν διασωστέον , ὅπως ἂν αὐξάνηται ἀεὶ ἡμῶν ἡ ἀπʼ ἀλλήλων ὠφελία . καὶ ἐγὼ νῦν τοῦτʼ αὐτὸ παρασκευάζων , τῶν τε Πυθαγορείων πέμπω σοι καὶ τῶν διαιρέσεων , καὶ ἄνδρα , ὥσπερ ἐδόκει ἡμῖν τότε , ᾧ γε σὺ καὶ Ἀρχύτης , εἴπερ ἥκει παρά σε Ἀρχύτης , χρῆσθαι δύναισθʼ ἄν . ἔστι δὲ ὄνομα μὲν Ἑλίκων , τὸ δὲ γένος ἐκ Κυζίκου , μαθητὴς δὲ Εὐδόξου καὶ περὶ πάντα τὰ ἐκείνου πάνυ χαριέντως ἔχων · ἔτι δὲ καὶ τῶν Ἰσοκράτους μαθητῶν τῳ συγγέγονεν καὶ Πολυξένῳ τῶν Βρύσωνός τινι ἑταίρων . ὃ δὲ σπάνιον ἐπὶ τούτοις , οὔτε ἄχαρίς ἐστιν ἐντυχεῖν οὔτε κακοήθει ἔοικεν , ἀλλὰ μᾶλλον ἐλαφρὸς καὶ εὐήθης δόξειεν ἂν εἶναι . δεδιὼς δὲ λέγω ταῦτα , ὅτι ὑπὲρ ἀνθρώπου δόξαν ἀποφαίνομαι , οὐ φαύλου ζῴου ἀλλʼ εὐμεταβόλου , πλὴν πάνυ ὀλίγων τινῶν καὶ εἰς ὀλίγα · ἐπεὶ καὶ περὶ τούτου φοβούμενος καὶ ἀπιστῶν ἐσκόπουν αὐτός τε ἐντυγχάνων καὶ ἐπυνθανόμην τῶν πολιτῶν αὐτοῦ , καὶ οὐδεὶς οὐδὲν φλαῦρον ἔλεγεν τὸν ἄνδρα . σκόπει δὲ καὶ αὐτὸς καὶ εὐλαβοῦ . μάλιστα μὲν οὖν , ἂν καὶ ὁπωστιοῦν σχολάζῃς , μάνθανε παρʼ αὐτοῦ καὶ τἆλλα φιλοσόφει · εἰ δὲ μή , ἐκδίδαξαί τινα , ἵνα κατὰ σχολὴν μανθάνων βελτίων γίγνῃ καὶ εὐδοξῇς , ὅπως τὸ διʼ ἐμὲ ὠφελεῖσθαί σοι μὴ ἀνιῇ . καὶ ταῦτα μὲν δὴ ταύτῃ .
Lemmas: Πλάτων Διονύσιος τύραννος Συράκουσαι εὖ πράττειν.ἀρχή σύ ὁ ἐπιστολή εἰμί καί ἅμα σύμβολον ὅτι παρά ἐγώ εἰμί · ὁ Λοκροί ποτέ ἑστιάω νεανίσκος , πρόσω κατάκειμαι ἀπό ἐγώ , ἀνίστημι παρά ἐγώ καί φιλοφρονέομαι λέγω εὖ τις ῥῆμα ἔχω , ὡς ἐγώ δοκέω καί ὁ παρακατακειμένῳ—ἦν δέ οὗτος ὁ καλός ὅτις τότε λέγω · ἦ που πολύς , ὦ Διονύσιος , εἰς σοφία ὠφελέω ὑπό Πλάτων · σύ δέ λέγω · καί εἰς ἄλλος πολύς , ἐπεί καί ἀπό αὐτός ὁ μετάπεμψις , ὅτι μεταπέμπω αὐτός , διά αὐτός οὗτος εὐθύς ὠφελέω . οὗτος οὖν διασωστέον , ὅπως ἄν αὐξάνω ἀεί ἐγώ ὁ ἀπό ἀλλήλων ὠφέλεια . καί ἐγώ νῦν οὗτος αὐτός παρασκευάζω , ὁ τε Πυθαγόρειος πέμπω σύ καί ὁ διαίρεσις , καί ἀνήρ , ὥσπερ δοκέω ἐγώ τότε , ὅς γε σύ καί Ἀρχύτας , εἴπερ ἥκω παρά σύ Ἀρχύτας , χράω δύναμαι ἄν . εἰμί δέ ὄνομα μέν Ἑλίκωνα , ὁ δέ γένος ἐκ Κύζικος , μαθητής δέ Εὔδοξος καί περί πᾶς ὁ ἐκεῖνος πάνυ χαρίεις ἔχω · ἔτι δέ καί ὁ Ἰσοκράτης μαθητής τις συγγίγνομαι καί Πολύξενος ὁ Βρύσων τις ἑταῖρος . ὅς δέ σπάνιος ἐπί οὗτος , οὔτε ἄχαρις εἰμί ἐντυγχάνω οὔτε κακοήθης ἔοικα , ἀλλά μάλα ἐλαφρός καί εὐήθης δοκέω ἄν εἰμί . δείδω δέ λέγω οὗτος , ὅτι ὑπέρ ἄνθρωπος δόξα ἀποφαίνω , οὐ φαῦλος ζῷον ἀλλά εὐμετάβολος , πλήν πάνυ ὀλίγος τις καί εἰς ὀλίγος · ἐπεί καί περί οὗτος φοβέω καί ἀπιστέω σκοπέω αὐτός τε ἐντυγχάνω καί πυνθάνομαι ὁ πολίτης αὐτός , καί οὐδείς οὐδείς φλαῦρος λέγω ὁ ἀνήρ . σκοπέω δέ καί αὐτός καί εὐλαβέομαι . μάλα μέν οὖν , ἐάν καί ὁπωσοῦν σχολάζω , μανθάνω παρά αὐτός καί ἄλλος φιλοσοφέω · εἰ δέ μή , ἐκδιδάσκω τις , ἵνα κατά σχολή μανθάνω ἀγαθός γίγνομαι καί εὐδοξέω , ὅπως ὁ διά ἐγώ ὠφελέω σύ μή ἀνιάω . καί οὗτος μέν δή ταύτῃ .